Tai, Cymru Enwi a chychwyn 1 Enw’r Rheoliadau hyn yw Rheoliadau Rhentu Cartrefi (Pennu Rhent) (Contractau wedi eu Trosi) (Cymru) (Diwygio) 2022 a deuant i rym ar 30 Tachwedd 2022. Dehongli 2 Yn y Rheoliadau hyn, ystyr “ Rheoliadau 1971 ” (“ the 1971 Regulations ”) yw Rheoliadau Pwyllgorau Asesu Rhenti (Cymru a Lloegr) 1971 . Diwygiadau i Reoliadau Rhentu Cartrefi (Pennu Rhent) (Contractau wedi eu Trosi) (Cymru) 2022 3 1 Mae Rheoliadau Rhentu Cartrefi (Pennu Rhent) (Contractau wedi eu Trosi) (Cymru) 2022 wedi eu diwygio fel a ganlyn. 2 Yn lle rheoliad 2 (dehongli), rhodder— 2 Yn y Rheoliadau hyn— mae i “ annedd ” (“ dwelling ”) yr ystyr a roddir gan y Ddeddf (gweler adran 246 ); mae i “awdurdod bilio” yr ystyr a roddir i “billing authority” gan adran 1(2) o Ddeddf Cyllid Llywodraeth Leol 1992 ; mae i “categori o anheddau” yr ystyr a roddir i “category of dwellings” gan adran 30(1) a (2) o Ddeddf Cyllid Llywodraeth Leol 1992 ; mae i “ contract wedi ei drosi perthnasol ” (“ relevant converted contract ”) yr ystyr a roddir gan y Ddeddf (gweler paragraff 15(3) o Atodlen 12 i’r Ddeddf); ystyr “ deiliad contract perthnasol ” (“ relevant contract-holder ”) yw deiliad contract (y mae iddo’r ystyr a roddir gan y Ddeddf (gweler adran 7(5)) o dan gontract wedi ei drosi perthnasol; mae i “ y diwrnod penodedig ” (“ appointed day ”) yr ystyr a roddir gan y Ddeddf (gweler adran 242); ystyr “ y Ddeddf ” (“ the Act ”) yw Deddf Rhentu Cartrefi (Cymru) 2016; ystyr “ gwelliant perthnasol ” (“ relevant improvement ”) yw gwelliant— a wnaed yn ystod y contract wedi ei drosi perthnasol y mae’r hysbysiad o dan adran 104 neu 123 o’r Ddeddf yn gymwys iddo, neu sy’n bodloni’r amodau a ganlyn— cafodd y gwelliant ei wneud heb fod yn fwy nag un ar hugain o flynyddoedd cyn dyddiad cyflwyno’r hysbysiad o dan adran 104 neu 123 o’r Ddeddf, ar bob adeg yn ystod y cyfnod gan ddechrau pan gafodd y gwelliant ei wneud a chan ddod i ben ar ddyddiad cyflwyno’r hysbysiad o dan adran 104 neu 123 o’r Ddeddf, mae’r annedd wedi ei gosod o dan gontract wedi ei drosi perthnasol, tenantiaeth sicr neu feddiannaeth amaethyddol sicr, a pan ddaw tenantiaeth sicr neu feddiannaeth amaethyddol sicr i ben, ar unrhyw adeg yn ystod y cyfnod hwnnw, nid ymadawodd y tenant na’r trwyddedai (neu, yn achos cyd-denantiaid neu gyd-drwyddedeion, o leiaf un ohonynt); mae i “hereditament” yr ystyr a roddir i “hereditament” gan adran 3 o Ddeddf Cyllid Llywodraeth Leol 1992; mae i “ landlord ” (“ landlord ”) yr ystyr a roddir gan y Ddeddf (gweler adran 244(2)); mae i “ meddiannaeth amaethyddol sicr ” (“ assured agricultural occupancy ”) yr ystyr a roddir gan y Ddeddf (gweler paragraff 1 o Atodlen 12 i’r Ddeddf); ystyr “ pwyllgor asesu rhenti ” (“ rent assessment committee ”) yw pwyllgor asesu rhenti a gyfansoddwyd yn unol ag Atodlen 10 i Ddeddf Rhenti 1977 ; nid yw “ rhent ” (“ rent ”) yn cynnwys— unrhyw dâl gwasanaeth o fewn ystyr adran 18 o Ddeddf Landlord a Thenant 1985 , na unrhyw daliadau a waherddir o dan adran 4 o Ddeddf Rhentu Cartrefi (Ffioedd etc.) (Cymru) 2019 , ond, yn ddarostyngedig i hynny, mae’n cynnwys unrhyw symiau sy’n daladwy gan y deiliad contract perthnasol i’r landlord am ddefnyddio dodrefn, mewn cysylltiad â’r dreth gyngor neu ar gyfer unrhyw un neu ragor o’r materion y cyfeirir atynt yn adran 18(1)(a) o Ddeddf Landlord a Thenant 1985 , pa un a yw’r symiau hynny ar wahân i’r symiau sy’n daladwy am feddiannu’r annedd o dan sylw neu’n daladwy o dan gytundebau ar wahân ai peidio; mae i “ tenantiaeth sicr ” (“ assured tenancy ”) yr ystyr a roddir gan y Ddeddf (gweler adran 242 ). 3 Yn rheoliad 6 (rhagdybiaethau y mae rhaid i bwyllgor asesu rhenti bennu rhent yn unol â hwy)— a yn y geiriau o flaen paragraff (a), yn y testun Cymraeg— i yn lle “gael ei osod”, rhodder “gael ei gosod”; ii yn lle “ymwneud â hi”, rhodder “ymwneud ag ef”; b yn y geiriau o flaen paragraff (a), yn lle “yr un math o gontract wedi ei drosi perthnasol ag”, rhodder “gontract meddiannaeth o’r un math â’r contract wedi ei drosi perthnasol”; c ym mharagraff (a), yn lle “wedi ei drosi perthnasol”, rhodder “meddiannaeth”; d ym mharagraff (c), yn lle “tenant neu’r trwyddedai perthnasol”, rhodder “tenant neu’r trwyddedai,”; e ym mharagraff (d)— i ar ôl “fethiant gan y”, hepgorer “tenant neu’r trwyddedai perthnasol neu’r”; ii ar ôl “delerau’r”, hepgorer “denantiaeth neu’r drwydded flaenorol berthnasol neu’r”; iii ar ôl “contract wedi ei drosi perthnasol”, rhodder “neu’r denantiaeth neu’r drwydded a fodolai yn union cyn y diwrnod penodedig”. 4 Yn rheoliad 8 (diwygiadau canlyniadol i Reoliadau Pwyllgorau Asesu Rhenti (Cymru a Lloegr) 1971)— a ym mharagraff (2)(b), sy’n mewnosod diffiniadau yn rheoliad 2 o Reoliadau 1971— i hepgorer y diffiniad o “relevant preceding tenancy or licence”; ii hepgorer y diffiniad o “relevant tenant or licensee”; iii yn y testun Cymraeg, yn y geiriau o flaen y diffiniad o “dwelling”, yn lle “mannau”, rhodder “lleoedd”; b ym mharagraff (4), yn y testun a fewnosodir yn rheoliad 3(3)(c) o Reoliadau 1971, hepgorer “, relevant tenant or licensee,”; c ym mharagraff (5), sy’n diwygio rheoliad 5(1)(b) o Reoliadau 1971, yn lle is-baragraff (a), rhodder— a yn lle “assured tenancies or assured agricultural occupancies”, rhodder “assured tenancies, assured agricultural occupancies or relevant converted contracts”, . 5 Yn yr Atodlen, yn y ffurflen ragnodedig, ar ôl “8. Gwelliannau”, yn lle paragraff (a), rhodder— a A ydych chi neu unrhyw gyn-denant(iaid) neu drwyddedai neu drwyddedeion wedi gwneud gwelliannau neu wedi amnewid gosodiadau, ffitiadau neu ddodrefn NAD oeddech chi nac hwythau yn gyfrifol amdanynt o dan delerau’r denantiaeth neu’r drwydded/y contract meddiannaeth? . Julie James Y Gweinidog Newid Hinsawdd, un o Weinidogion Cymru